
      REFERAT DE APROBARE a
PROIECTULUI DE HOTĂRÂRE
privind prelungirea pe 3 ani a contractului de împrumut de folosinţă-comodat nr.1/16.10.2015 încheiat cu LIGA APĂRĂRII DREPTURILOR OMULUI – Filiala Timiş

Prin cererea înregistrată cu nr. CT 2020-000345/27.01.2020, LIGA APĂRĂRII DREPTURILOR OMULUI – Filiala Timiş,  prin reprezentant  Ivan Constantin, solicită prelungirea contractului de împrumut de folosinţă-comodat nr.1/16.10.2015, pentru spaţiul cu altă destinaţie decât aceea de locuinţă din Timişoara, str. Eugeniu de Savoya, nr.18, situat la etaj, ap.6, format din 3 încăperi în suprafaţă totală de 69,02 mp. Acest contract expiră la data de 29.04.2020.
Imobilul situat în Timişoara, str. Eugeniu de Savoya, nr.18, situat la etaj, ap.6,  CF individual 403392-C1-U7, Nr. Top individual 231/VI, este în proprietatea Statului Român ,în folosinţa Consiliului Local al Municipiului Timişoara , fiind  înregistrat în evidența patrimonială a Municipiului Timișoara cu numărul de inventar 93   și valoarea de inventar 163136 lei 
În şedinţa din data de 06.02.2020 a Comisiei de Analiză a Spaţiilor cu Altă Destinaţie decât aceea de Locuinţă situate în imobile proprietatea Primăriei Timişoara precum şi în proprietatea Statului Român aflate în administrarea Consiliului Local al Municipiului Timişoara înfiinţată prin HCLMT nr. 12/26.06.2012 şi modificată prin HCLMT nr.549/24.10.2018, s-a hotărât prelungirea contractului  de folosinţă-comodat nr.1/16.10.2015, pe o perioada de 3 ani începând cu data de 30.04.2020  până la data de 30.04.2023 , încheiat cu LIGA APĂRĂRII DREPTURILOR OMULUI – Filiala Timiş .
În conformitate cu prevederile art.129.alin.2, aln.6, litera a din OUG nr.57/2019 privind Codul administrativ ;
	În temeiul art.139, aln. 1, aln.3 litera g ) și alin.2 ,litera c din OUG nr.57/2019 privind Codul administrativ;
Având  în vedere aspectele prezentate  și prevederile legale enunțate , apreciem că proiectul de hotărâre privind prelungirea pe o perioada de 3 ani a contractului de folosinţă-comodat nr.1/16.10.2015 încheiat cu LIGA APĂRĂRII DREPTURILOR OMULUI – Filiala Timiş (LADO, îndeplineşte condiţiile  pentru a fi supus dezbaterii și aprobării în ședința de plen a Consiliului Local al Municipiului Timişoara .

